**IFJÚSÁGI GARANCIA PLUSZ**

**Elmúltál 15 éves, de még nem vagy 30 és**

**jelenleg nem tanulsz és nem is dolgozol?**

**Az Ifjúsági Garancia Plusz program különböző támogatásokkal segít, hogy piacképes tudást szerezz, illetve, hogy megtaláld az első vagy az új munkahelyedet.**

**A programban való részvételhez szükséges, hogy regisztráltasd magad a lakóhelyed vagy a tartózkodási helyed szerint illetékes járási hivatal foglalkoztatási osztályán és lépj be az Ifjúsági Garancia Pluszba programba!**

**10 érv amiért érdemes belépned a programba!**

1. **Ha nem tudod, hogyan kezdj neki a felnőtt életednek.**

Ha bizonytalan vagy a jövőddel kapcsolatban, segítséget kaphatsz terveid kialakításához különböző **munkaerőpiaci szolgáltatásokon** keresztül, hogy felkészülten lépj ki a nagybetűs életbe és a munkaerőpiacra.

1. **Ha még keresed a pályád.**

A pályaválasztási és pályamódosítási **tanácsadásokon** a tanácsadók segítenek megtalálni a neked való szakmát, vagy képzési irányt.

1. **Ha még nincs szakmád.**

A programban tájékoztatást kapsz arról milyen **felnőttképzési lehetőségek** vannak a vármegyében. Hol és mikor indulnak képzések és milyen támogatásokat lehet a képzésen való részvételhez kérni.

1. **Ha már megtaláltad a neked való képzést.**

Ha önállóan találtál magadnak felnőttképzést és képző intézményt, akkor a programban tájékoztatást kapsz arról, hogy kaphatsz-e a **képzés idejére támogatást** és azt hogyan kell igényelned.

1. **Ha belefáradtál az eredménytelen álláskeresésbe.**

A tanácsadó szakemberek **egyéni és csoportos tréningek** keretében bemutatják neked a hatékony álláskeresési technikákat és segítenek felkészülni az állásinterjúkra. Az önéletrajzírás és álláspályázat készítés rejtelmeibe is bevezetnek. Bármilyen, álláskereséshez kapcsolódó nehézség, vagy kérdés esetén fordulhatsz hozzájuk.

1. **Ha dolgozni szeretnél, de nincs munkád.**

A program keretében segítünk, hogy munkatapasztalatra tegyél szert, vagy újra állást találj. 4 vagy 6 hónap időtartamra a bruttó bér 50%-át (legfeljebb havi 250 000 Ft-ot) jelentő **bértámogatást** nyújthatunk a munkáltatónak a foglalkoztatásodhoz.

1. **Ha már az állásinterjúdra készülsz.**

Az állást biztosabban elnyerheted, ha jelzed a munkáltatónak, hogy bértámogatást kérhet a foglalkoztatásodhoz.

1. **Ha egy másik településen találtál munkát és szívesen odaköltöznél**.

Ha a lakóhelyedtől legalább 60 km-re, vagy távolabb sikerül elhelyezkedned, akkor **lakhatási támogatást** igényelhetsz az albérleti díjhoz maximum 1 évre.

1. **Ha lakóhelyedtől távol találtál munkát és nem tudod, hogyan küzdd le a távolságot.**

Ha nem a lakhelyed szerinti településen, de 60 kilométeren belül találtál munkát, **utazási támogatást** igényelhetsz a programban maximum 1 évre.

1. **Ha vállalkozni szeretnél.**

Ha kialakult üzleti elképzelésed van, akkor saját **vállalkozásod beindításához** istámogatást adhat a program. Egy rövid képzést követően és üzleti terved véglegesítése után elindíthatod vállalkozásodat. A kezdeti költségeket 6 havi minimálbér összegével támogatjuk meg, sőt akár tőketámogatást is igényelhetsz.

**FIGYELD és írd a keresőbe a munka.hu, az ifjusagigarancia.munka.hu, vagy a facebookon az Ifjúsági Garancia oldal elérését, mert a program különböző támogatásairól ott találsz pontos és részletes információt – többek között az indítás dátumát és a kérelem beadásának feltételeit.**

**Az Ifjúsági Garancia Plusz programba történő BELÉPÉSI PONT a lakóhelyed, illetve a tartózkodási helyed szerint illetékes járási hivatal foglalkoztatási osztálya, melynek elérhetőségét az nfsz.munka.hu oldalon találod.**

**Ifjúsági tanácsadódat az az** **ifigari.borsod@borsod.gov.hu**

**e-mail címen érheted el.**

A program az Európai Szociális Alap Plusz és Magyarország Kormányának társfinanszírozásával valósul meg.